**Stredisko Evanjelickej DIAKONIE, Diakonické centrum Sučany**

Partizánska 25, 038 52 Sučany

IČO: 37907409, DIČ: 2021970984

Tel.: 043/424 19 00, mobil: 0918 616 092

e-mail: riaditel@sedsucany.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za III. štvrťrok 2019 SED Sučany**

1. **Konferencie, školenia, kurzy, odborné semináre**

***30. 09. 2019*** – absolvovala Mgr. Denisa Dučová seminár, ktorý sa týkal novely zákona o sociálnych službách. Seminár zabezpečilo ústredie Evanjelickej diakonie ECAV na Slovensku, prednášajúcou bola Mgr. Lýdia Brichtová, PhD. Ďalšie školenie sa týkalo štandardov kvality, kritéria 2.4, ktoré viedla Mgr. Katarína Chmurčiaková.

 **2. Pracovné porady pre zamestnancov a klientov**

*Porada so zamestnancami:*

***02. 07. 2019*** – Poradu otvorila riaditeľka SED Sučany privítaním prítomných zamestnancov. Inštrukcie riaditeľky a hlavnej sestry:

1. DODRŽIAVANIE PRACOVNEJ DOBY

Pracovná doba 6.30 – 18.30 – dodržiavať, bez výnimiek! Tolerovať sa bude neskorší príchod 5 – 10 min. z dôvodu spojov. Jediná výnimka – Štípalová počas víkendov a sviatkov. Vianoce a ostatné sviatky sa vyriešia taxíkom alebo rozvozom služobným autom.

2. PRESTÁVKA NA OBED

Rozdelenie počas prestávok - zabezpečenie starostlivosti o klientov aj počas nich:

12:30 - 13:00 modré, žlté a hlavná z červeného - zelená má telefón a obslúži klientov na zelenom aj na modrom odd.

13:00 - 13:30 zelená a pomocná na červenom - modrá obslúži klientov aj na zelenom odd.

Počas pracovnej doby obmedziť fajčenie, fajčiareň má slúžiť pre klientov, oficiálne je na pracovisku zakázané fajčiť. Klienti sa sťažujú, že opatrovatelia chodia k nim zafajčení.

3. PRACOVNÉ PORADY

Porady budú bývať po skupinách, aby zamestnanci nemuseli ostávať po nočnej alebo kvôli porade chodiť pred nočnou do práce.

4. MASÁŽE

Od 1.7.2019 sú masáže zrušené. Namiesto masáží bude zdvihnutá cena stravného lístka na 4 eurá (zamestnanec si bude doplácať 1,50 a zo sociálneho fondu sa bude prispievať 0,30 )

5. ODMENY A PLAT

Zmluva medzi zamestnancom a zamestnávateľom je individuálna. O náležitostiach zmluvy treba dodržiavať mlčanlivosť, v prípade porušenia mlčanlivosti môžu byť vyvodené dôsledky vo forme krátenia odmien alebo požadovania vrátenia odmeny.

6. PRACOVNÍČKY PRÁČOVNE

Pracovníčky práčovne majú v náplni práce aj nasledovné: rozniesť stravu všetkým klientom na izbách, doprovod klientov na stravovanie z modrého oddelenia a ukladanie oblečenia do skríň ako aj poriadok v skriniach klientov. Prosíme dodržiavať poriadok.

7. INÉ

* Až do odvolania (plnohodnotná sila typu sestra/asistent) bude opatrovateľský personál každý deň podávať aj inzulíny a fraxiparíny, chystať si lieky do košíkov)
* Chystanie liekov počas nočnej: nočná služba bude chystať aj na noc, nie len R,O,V
* Služobný mobil bude v neprítomnosti hlavnej sestry nosiť Monika/Maťka
* Od augusta sa plánuje dať do prevádzky ambulancia na červenom oddelení
* Stravu klientom prihrievať (zvlášť p. Niňaj – vždy sa opýtať či netreba prihriať obed, večeru...)
* Plánuje sa zaviesť tabuľa, kde sa budú písať dôležité informácie: vyšetrenia, hospitalizácie, hromadné spoločenské akcie a aktivity, aby bol personál dostatočne
* vopred informovaný a klienti pripravení.

Diskusia:

* Pokiaľ nebude možné zabezpečiť výpomoc na modré oddelenie p. Kaveckú a p. Sopúchovú bude kŕmiť Monika/Maťka.

Na záver sa riaditeľka SED a hlavná sestra poďakovali prítomným za účasť.

***18. 09. 2019*** – Poradu otvorila riaditeľka SED Sučany a informovala prítomných o organizačných zmenách platných k 01. 10. 2019:

1. VYDÁVANIE STRAVY v kuchyni budú mať od 01. 10. 2019 na starosti interní zamestnanci – p. Gaššová a p. Belicová, ktorá bude od 1. októbra zamestnancom SED Sučany.

2. V PRÁČOVNI bude len jeden zamestnanec na jednu smenu od pondelka do piatku – p. Tacalová.

3. Vzhľadom na vyššie uvedenú organizačnú zmenu, nebudú od 01. 10. 2019 pomáhať zamestnanci práčovne pri rozdávaní stravy na oddeleniach.

4. Dochádza tiež k zmene STRAVNEJ JEDNOTKY. Okrem raňajok, obeda a večere budú mať všetci klienti aj desiatu a olovrant. Diabetici, ktorí sú na inzulíne (p. Mrdútová, Hanučšinová, Vyletel) a p. Ondrla budú mať aj druhú večeru.

*Zodpovednosť za plnenie: službukonajúca kuchárka a opatrovateľky*

5. Upratovačka p. Lacková k 01. 10. 2019 ukončí pracovný pomer so SED. Z toho dôvodu nebude počas sviatkov a víkendov k dispozícii upratovačka. V piatok pripravia upratovačky ku košom na izbách vrecká na smeti a počas víkendu službu konajúci opatrovateľ/ka vynesie v prípade plného koša odpadky z izby a do smetného koša vloží pripravené čisté vrecko. V miestnostiach s odpadom budú pre prípad potreby prichystané aj veľké vrecia.

 *Zodpovednosť za plnenie: službukonajúca kuchárka a opatrovateľky*

Hlavná sestra Mgr. Mária Majdová informovala prítomných o  organizačných zmenách platných k 18. 09. 2019:

1. NOVÍ ZAMESTNANCI:

- 01. 09. 2019 nastúpila nová opatrovateľka p. Mária Holková.

- 18. 09. 2019 nastupuje zdravotná sestra p. Viera Kubisová. Bude mať na starosti chystanie liekov, podávanie inzulínu, fraxiparínu a ošetrovateľskú starostlivosť o klientov. V spolupráci s hlavnou sestrou bude koordinovať prácu opatrovateliek a v neprítomnosti hlavnej sestry ju bude zastupovať.

2. OPATROVATEĽKY DENNEJ SMENY slúžiace na modrom a zelenom oddelení budú od 19. 09. 2019 pracovať spoločne. Spoločne budú polohovať, vysádzať, kúpať a kŕmiť klientov. Konkrétne rozdelenie práce na oboch oddeleniach si dohodnú službukonajúce opatrovateľky medzi sebou. Fyzicky náročné úkony ako je polohovanie, dvíhanie, vysádzanie a kúpanie čiastočne, alebo úplne imobilných klientov však budú vykonávať spoločne, aby nedochádzalo k zraneniu klientov ani personálu. Po mesiaci budú vyhodnotené pozitíva aj negatíva vyššie uvedenej zmeny.

*Zodpovednosť za plnenie: službukonajúce opatrovateľky*

3. V posledných týždňoch obdržalo vedenie SED viacero sťažností na SKORÉ PODÁVANIE VEČERE klientom. Rozdávanie stravy prebieha v nasledovných časoch: RAŇAJKY 2. a 3. posch. o 7:30 hod , 1. posch. o 8:00 hod. OBED 2. a 3. posch. o 11:30 hod , 1. posch. o 12:00 hod. VEČERA 2. a 3. posch. o 16:30 hod , 1. posch. o 17:00 hod. Rozvrh rozdávania stravy je uvedený na dverách kuchyne na oboch poschodiach. ČASOVÝ HARMONOGRAM ROZDÁVANIA STRAVOVY JE NUTNÉ DODRŽIAVAŤ AJ POČAS VÍKENDOV A SVIATKOV!

 *Zodpovednosť za plnenie: službukonajúca kuchárka a opatrovateľky*

**Rôzne:**

1. Nasledujúcich klientov je potrebné vysadiť každý deň do kresla aspoň na 2 hodiny:

p. Hanuščinová, Gregušová, Niňajová, Kucharovičová, Ondrejčíková, Bellová, Mrdútová.

*Zodpovednosť za plnenie: službukonajúce opatrovateľky*

2. Na izby klientov je potrebné zabezpečiť nočné osvetlenie, ktoré nebude rušiť klientov v spánku, ale zároveň zabezpečí ich bezpečný pohyb po izbe počas noci. Na izbe manželov Hrivnákovcov je potrebné nechať rozsvietenú nočnú lampu pod stolom.

 *Zodpovednosť za plnenie: službukonajúce opatrovateľky, vedenie SED*

3. Zvyšky stravy (odpad) likvidujú p. Štípalová, Kubeníková, Holková, Tlacháčová. V prípade, že bude napriek tomu zostávať veľké množstvo odpadu, oslovíme potencionálnych záujemcov z radov obyvateľov obce.

 *Zodpovednosť za plnenie: službukonajúca kuchárka, uvedené  opatrovateľky, vedenie SED*

**3. Duchovná práca pre zamestnancov a klientov**

*Duchovné služby*

O duchovné zaopatrenie klientov a zamestnancov v SED Sučany, ako aj prislúženie Večere Pánovej v rámci Služieb Božích sa pravidelne stará Mgr. Daniel Beňuch. Biblické hodiny sa konajú dva krát do mesiaca. Pre bratov a sestry z rímsko-katolíckej cirkvi je ponúkaná možnosť vysluhovania sviatosti zmierenia a svätej omše v prvý štvrtok v mesiaci bratom farárom Mgr. Pavlom Pečkom.

**4. Prezentácia**

 V regionálnom denníku regionPress, bola zverejnená informácia o SED v Sučanoch. Propagačný materiál o SED Sučany je umiestnený v CZ Martin, CZ Sučany, CZ Blatnica ako aj v kaplnke Univerzitnej nemocnice v Martine.

**5. Vzdelávanie**

***17. 09. 2019*** *–* supervízia pod vedením supervízora PhDr. Soni Holúbkovej. Na supervízii sa stretáva zdravotnícky, opatrovateľský a sociálny personál. V rámci supervízie sa preberala téma: „Zvýšenie kvality života obyvateľov aj pracovníkov, tímová práca“.

*Porada s klientmi:*

***23. 09. 2019*** *–* riaditeľka SED informovala klientov o zmene v stravovaní:

*–* od 01. 10. 2019 dochádza k zmene stravnej jednotky. Okrem raňajok, obeda a večere budú mať všetci klienti aj desiatu a olovrant, prípadne druhú večeru. Cena stravnej jednotky ostáva nezmenená.

**6. Realizované projekty na získavanie finančných prostriedkov**

 Spoločnosť SCA Hygiene Products Slovakia nám zafinancovala (výška 1.400,00 EUR) pracovné oblečenie ako aj pracovnú obuv pre všetkých zamestnancov. Na zakúpenie dezinfekčných prostriedkov nám prispela firma Slovamed s.r.o. výškou 199,26 EUR.

**7. Peňažný dar**

**-** rodina Chovancová z Liptovského Mikuláša - 1.000,00 EUR

**8.** **Počet personálu:**

HPP 28 osôb

DVP 13 osôb

Spolu: 41 osôb

Noví zamestnanci:

* Anna Birčeková, opatrovateľ – od 01. 09. 2019 (DVP)
* Mária Holková, opatrovateľ – od 02. 09. 2019 (HPP)
* Nadežda Kutlíková, upratovačka – od 02. 09. 2019 (DVP)
* Viera Kubisová, zdravotná sestra – od 18. 09. 2019 (DVP)

Skončený pracovný pomer:

* Anna Lacková, upratovačka – do 30. 09. 2019 (DVP)
* Miroslava Martonová, opatrovateľ – do 30. 09. 2019 (HPP)
* Ján Remeník, údržbár – do 31. 07. 2019 (DVP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Šarlota Harenčáková | 1925 | 04. 07. 2019 |
| Magdaléna Lošonská | 1934 | 15. 07. 2019 |
| Ella Ondrejčíková  | 1929 | 24. 07. 2019 |
| Oľga Rumanová | 1927 | 24. 07. 2019 |
| Margita Matuščáková | 1939 | 30. 07. 2019 |
| Florián Božík | 1930 | 31. 07. 2019 |
| Zuzana Vojtová | 1931 | 01. 08. 2019 |
| Vladimír Hrivnák | 1931 | 01. 08. 2019 |
| Mária Hrivnáková | 1936 | 08. 08. 2019 |
| Anna Pratáková | 1932 | 02. 09. 2019 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Helena Moravčíková | 1931 | 25. 07. 2019 |
| Ondrej Pavlovčík | 1934 | 08. 07. 2019 |
| Šarlota Harenčáková | 1925 | 22. 07. 2019 |
| Magdaléna Lošonská | 1934 | 22. 07. 2019 |
| Helena Tutková | 1934 | 12. 08. 2019 |
| Florián Božík | 1930 | 12. 08. 2019 |
| Ľudmila Tóthová | 1928 | 18. 08. 2019 |
| Oľga Rumanová | 1927 | 28. 08. 2019 |
| Viera Kavecká | 1935 | 01. 09. 2019 |
| Justína Sopúchová | 1946 | 30. 09. 2019 |

*Počet klientov*:

Ženy ZpS: 17 Muži ZpS: 7

Ženy DSS: 2 Muži DSS: 1

Ženy špecializované zariadenie: 19 Muži špecializované zariadenie: 3

Samoplatiteľ: 1

**Spolu klientov: 50**

**9. Starostlivosť o budovu, ostatné práce**

* bežná údržba budovy (oprava telefónov, výmena vodovodných batérii, oprava poškodených miest a maľovanie priestorov v budove),
* dezinfekcia invalidných vozíkov a ostatných zdravotných pomôcok,
* revízia výťahov,
* čistenie okolia budovy,
* dezinsekcia, deratizácia.

**10. Akcie**

***30. 07. 2019 –*** Posledný utorok mesiaca júl nám svojim vystúpením prišli spríjemniť členovia obecného spevokolu Sučianka. Navštívili nás spolu s novým pánom starostom Martinom Rybárom, ktorí sa klientom predstavil a krátko i prihovoril. Kultúrne vystúpenie klientov rozveselilo až tak, že sa niektorí pridali k ich spevu a oživili svoje prežité mladé radostné časy.

**11. Práca s klientom**

Prospešné naplnenie voľného času pre klientov sme sa snažili vytvoriť aj v letnom období. Čo najviac času sme trávili vonku oddychovali a čerpali silu posedením na lavičkách v tieni  pod stromami alebo v zátiší pred vchodom do budovy zariadenia. Vzájomne pri svojich rozhovoroch klienti vytvárali sociálne vzťahy s novými obyvateľmi a tiež prehlbovali už vzťahy existujúce, čím podporovali i svoje komunikačné schopnosti. Počas pobytu vonku prebiehala pohybová aktivizácia niektorých klientov formou prechádzok, ktoré nám ponúka blízke okolie zariadenia. Využívali sme tiež reminiscenciu – spomínanie, ktoré často rozvinulo zaujímavú diskusiu. Pri nej niektorí klienti spomínali a niektorí sa zas dozvedeli pútavé, nezvyčajné v mnohom obohacujúce informácie. Ani tentoraz pri voľných skupinových a individuálnych rozhovoroch nechýbala dobrá nálada, ktorá pramenila zo zmyslu pre humor, ktorí v niektorých klientoch aj po prežitých rokoch stále ostal.

Pri skupinových aktivizáciách v mesiacoch júl až september sme pripravili stretnutia, ktoré boli zamerané na pracovnú a tiež tvorivú činnosť, čím sme nepriamo s klientmi precvičovali jemnú motoriku, rozvíjali koncentráciu, cibrili trpezlivosť pri práci a stimulovali kognitívne funkcie. Vytvorili sme drobné výrobky a škatuľky zo zažehľovacích korálok, vyfarbili obrázky letnej dovolenky, kvetov a listov ako i krásne záložky. Pri pracovných činnostiach sme sa sústredili na prácu s levanduľou, ktorú sme najskôr zväzovali do kytíc a potom zas pokračovali pracovnými činnosťami vyžadujúcimi usušenú levanduľu. Mrvili sme levanduľové kvietky, šili srdiečka a plnili ju do vrecúšok. Je to celý pracovný proces, ktorí prináša toto obdobie radosť, zmysel klientom a príjemne rozvonia interiér zariadenia.

Kognitívna rehabilitácia ako ďalšia forma aktivizácie mala tiež sezónny charakter. Pracovali sme písomnou formou vypĺňaním pracovných listov. Ústne sme sa tiež cvičili skladaním „potravinových puzzle“, ktoré sme vyrobili postrihaním obalov z bežných potravín.

Individuálna práca s klientom je založená predovšetkým na vzťahu, ktorý má klient s komunitou a zamestnaneckým kolektívom, v ktorom žije. Závisí pritom však aj od jeho aktuálnych potrieb. V prevažnej miere sme v práci s klientom využívali rozhovor ako prostriedok na získanie informácií, monitorovanie potrieb, či vymedzenie a riešenie problému.

Všetky individuálne a skupinové stretnutia sú po skončení spracované a zdokumentované.

Súčasťou práce s klientom sú i pravidelné nákupy, ktoré pre klientov realizujeme raz alebo dva-krát do mesiaca a niektorým aj častejšie. Nakupujeme im tovar podľa ich aktuálnych požiadaviek.

**12. Výsledky hospodárenia**

|  |  |
| --- | --- |
| Stav na jednotlivých účtoch | 56.647,74 EUR |
| Stav pokladne k 30. 09. 2019 | 8. 729,58 EUR |
| *Príjmy:* |
| Príspevok za služby na základe zmluvy |  80.907,53 EUR |
| Nájomné za nebytové priestory | 6.538,20 EUR |
| Príspevky od VÚC | 11.262,27 EUR |
| Príspevky od MPSVaR | 73.008,00 EUR |
| 2 % dane |  1.072,39 EUR |
| *Výdavky:*  |
| mzdy | 72.631,06 EUR |
| príspevok zamestnávateľa DDS | 345,28 EUR |
| odvody | 24.538,96 EUR |
| SF | 346,47 EUR |

**13. Plány do budúcnosti**

– Svojou službou neustále pokračovať na vytváraní kvalitných vzťahov, medzi SED v Sučanoch a MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.

– V spolupráci s Ústredím Evanjelickej diakonie ponúknuť školenie zamerané na vyššiu odbornosť zamestnancov.

– Zúčastňovať sa školení a odborných prednášok za účelom získania vedomostí a ich aplikovania v službe s klientom.

– V rámci bohoslužobného života, pozývať do zariadenia bratov farárov z turčianskeho seniorátu.

– V rámci svojich možností prinášať našim klientom radosť prostredníctvom kultúrneho programu.

* Skvalitniť spoluprácu s Evanjelickou spojenou školou v Martine, Základnou školou v Sučanoch a Materskými školami z blízkeho okolia.

– Pokračovať v spolupráci s Centrom MEMORY v Bratislave, Občianskym združením TERAPEUTIKA v Bratislave, Občianskym združením Spoľah v Banskej Bystrici a Tatra Akadémiou v Prievidzi.

– Svojou službou šíriť dobré meno Evanjelickej diakonie ako aj Evanjelickej cirkvi augsburského vyznania.

V Sučanoch dňa 15. 10. 2019

 ……………………………………………….

 Mgr. Denisa Dučová

 štatutárny zástupca SED Sučany